יראון

יִרְאוֹן הוא קיבוץ באזור הצפון בתחום המועצה האזורית הגליל העליון. הוא משתייך ל. הקיבוץ הופרט לאחרונה אך עדין ניתן לראות את הערבות ההדדית והקהילתיות בקיבוץ.

היישוב נקרא על שם יִרְאוֹן המקראית (יהושע י"ט ל"ח) שבצפון נחלת שבט נפתלי, שיש המזהים אותה בכפר הלבנוני הסמוך ממערב, יארון.

==רקע היסטורי==
הקיבוץ הוקם לאחר מלחמת העצמאות ב-20 במאי 1949 בידי יוצאי חטיבת יפתח של הפלמ"ח (מהכשרת דפנה של תנועת הצופים העבריים), מספר לוחמים יוצאי גדוד מוריה (לוחמי חי"ש) ובוגרי תנועת הנוער "דרור - החלוץ" שעלו ממצרים. הקבוץ הוקם על חורבות הכפר הערבי צלחא , כאחד משורת היישובים שחיזקו את קו הגבול עם לבנון. מקימי היישוב, יוצאי הפלמ"ח, היו חבריהם של הנופלים בכיבוש מצודת כ"ח ובקיבוץ מתקיימות אזכרות שנתיות לזכרם. 

במאי 1950 אושר צירופו למסגרת הקיבוץ המאוחד. בשנת 1953, על רקע משפטו של מרדכי אורן, חבר השומר הצעיר שהואשם בפראג כמרגל מערבי, נוצרו חילוקי דעות במפ"ם בין המצדדים בגישה הסובייטית בהנהגת משה סנה ו"חטיבת השמאל" לבין המצדדים בזכאותו של אורן. בינואר 1953 העבירה מזכירות תנועת הקיבוץ המאוחד החלטה בה נקבע כי:
בעקבות החלטה זו גורשו מקיבוצים אחרים תומכי משה סנה ו"חטיבת השמאל", שלרוב היוו מיעוט, ובהצבעת שאר חברי הקיבוץ אולצו לעזוב. בקיבוץ יראון היה כמעט שוויון בין שתי הקבוצות, אך בהתאם להחלטת מזכירות הקיבוץ המאוחד, גורשה קבוצת "השמאל" מיראון. על מנת לזרז את העזיבה, נקט הרוב ביראון אמצעים ברוטליים, כולל חטיפת איש המיעוט. אחרי שביתת רעב בת יומיים עברו 28 חברים ליד חנה בפברואר 1953. בעקבות זאת סבל הקיבוץ ממיעוט חברים ונזקק לסיוע בכוח אדם. במשך השנים הצטרפו לקיבוץ גרעינים מתנועת הנוער העובד והלומד, מתנועת הצופים, בני קיבוצים ומשפחות מהארץ ומחו"ל.

==מקורות הכנסה==
לאחר השנים הראשונות הקשות, משק יראון פיתח במרוצת השנים מקורות הכנסה מגוונים שהובילו אותו להצלחה כלכלית. מקור ההכנסה העיקרי הוא מפעל "פסקל טכנולוגיות", הפועל באזור התעשייה במעלות. בנוסף, מפעל הרוכסנים הוותיק "פסקל רוכסנים", ענפי גידולי השדה, מטעי נשירים (תפוחים, אגסים, דובדבנים וקיווי) משתלה המתמחה בעצים נדירים, ומפעל "רהיטי יראון" המתמחה במוצרים להרכבה עצמית לרשתות שיווק.
ענף התיירות מכיל את "אגם חי", פינת חי לליטוף מסביב לאגם טבעי קטן. בעלי חיים המסתובבים חופשי הם איילים אדומים, איילים נקודים, ארנבונים, עופות, סוסי פוני ועוד.
ביראון 38 חדרי אירוח "שלווה על ההר".

בשנת 2000 הוקם "יקב הרי גליל" בשיתוף עם יקבי רמת הגולן, מבנה היקב המצופה בעץ אלון ונירוסטה, משלב בין התפיסה המסורתית של תעשיית היין לחדשנות "הייטקית". היין המשובח מיוצר מכרמים שנטועים בהרי הגליל העליון וזוכה בתחרויות יין בארץ ובעולם.

== טיילת הפסלים ==
בצידו המזרחי של הקיבוץ ממוקמת אנדרטת "הכשרת דפנה" לזכר 16 חברים שנהרגו בקרבות מלחמת השחרור. מהאנדרטה מובילה טיילת פסלים אל אנדרטה לזכר איילת לנגר אלקובי שנהרגה בפיגוע רצחני של מחבל מתאבד ב-19 באוקטובר 1994 בעת נסיעה בקו 5, סמוך לדיזנגוף סנטר שבתל אביב.

==ראו גם==
* יראון (עיר מקראית)
* נחל יראון

==קישורים חיצוניים==

* 
* [https://web.archive.org/web/20160303191455/http://www.galil-net.org.il/HTMLs/article.aspx?C2004=13326&BSP=13018%2F יראון] במרכז המידע להתיישבות בגליל
* 
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81185259370002791&lang=iw_IL מאוסף קיבוץ יראון] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 
* 

==הערות שוליים==

<gallery widths="150" heights="150" perrow="4">
קובץ:Yiron004.jpg|האגם חי
קובץ:הרעות1.JPG|פסל הרעות, מעשה ידי עמנואל הצופה
קובץ:צביקה קנטור 2003.JPG|פסל מעשה ידי צביקה קנטור
קובץ:הבית ליד הגבול1.JPG|הבית ליד הגבול מעשה ידי סלו שאול
קובץ:Arootz1.JPG|ערוץ מעשה ידי גדעון גכטמן
קובץ:Hasaf.JPG|הסף מעשה ידי מאשה יוזפפולסקי
קובץ:PikiWiki Israel 8947 sculpture promenade in kibbutz yiron.jpg|טיילת הפסלים - מבט כללי
קובץ:YironDSCN4117.JPG|מראה ביקבי הגליל
</gallery>

קטגוריה:יישובים שהוקמו ב-1949
קטגוריה:קיבוצים
קטגוריה:הגליל העליון: יישובים
*
קטגוריה:מועצה אזורית הגליל העליון
קטגוריה:יישובים בצפון ישראל שפונו במלחמת חרבות ברזל